Փոքրիկ Լաբանը

**Փոքրիկ Լաբանը**, Լաբան անունով ուրվական տղա, շվեդ գրող Ինգեր Սանդբերգի և Կարլստադից նկարազարդող Լասսե Սանդբերգի մանկական պատկերագրքերի շարքի կերպարը։ Լաբանի մասին առաջին գիրքը լույս է տեսել 1965 թվականին, և 1965-ից մինչև 2005 թվականը տպագրվել է մատենաշարի 14 գիրք։

## Պատմություն
Ինգեր Սանդբերգը (ծն. 1930) և Լասսե Սանդբերգը (1924–2008) շվեդ գրող և նկարիչ, ամուսիններ են։ 1953 թվականից նրանք միասին ստեղծել են պատկերագրքեր, որոնցից առաջինը նրանք գրել են իրենց երեխաների համար։

Ինգերի խոսքով՝ Լաբանի պատմությունը նա գրել է որպես «թերապևտիկ» պատմություն, քանի որ իր որդի Նիկլասը վախենում էր ուրվականներից և ուզում էր ցույց տալ, որ նրանց մեջ սարսափելի ոչինչ չկա։ Սանդբերգի ուրվականների պատմություններն առաջին անգամ հայտնվեցին 1950-ականների կեսերին «Svenska Dagbladet» թերթի մանկական կիրակնօրյա հավելվածում, թեև այնտեղ հերոսին դեռ չեն անվանել Լաբան։

## Սյուժե
Փոքրիկ ուրվական Լաբանն ապրում է ամրոցի նկուղում «Արթնացիր և երգիր» (մեկ այլ տարբերակով՝ «Բարի լույս, արև»), ) իր ուրվական հայրիկի և մայրիկի հետ միասին: Ուրվական հայրիկը արդեն երեք հարյուր տարի գիշերները որպես ուրվական է աշխատում ամրոցում և հույս ունի իր արհեստը փոխանվել Լաբանին, սակայն նա այդքան էլ հիացած չէ մարդկանց վախեցնելու գաղափարով։ Մի օր, երբ հայրիկը գիշերը աշխատանքի է տանում Լաբանին, և Լաբանն առաջին անգամ պետք է վախեցնի սպասուհուն, նա մոլորվում է և փոխարենը ծանոթանում սպասուհու հետ։ Նա Լաբանին ներկայացնում է թագավորին, թագուհուն և արքայազնին, և Լաբանը սկսում է ընկերանալ արքայազնի հետ և հաստատվում նրա սենյակում։ Շարքի գրքերը նկարագրում են Լաբանի տարբեր արկածները, ով ժամանակի ընթացքում ձեռք է բերում կրտսեր քույր:

## Գրքեր
* 1965 — *Lilla spöket Laban* / *Փոքրիկ Լաբան։ Ուրվական թագավորական ամրոցից*
* 1977 — *”Gissa vem jag är idag?” sa Labolina*
* 1977 — *”Kommer snart”, sa Laban och Labolina*
* 1977 — *Labolinas lina*
* 1977 — *Labolinas snubbeldag*
* 1977 — *Lilla spöket Laban får en lillasyster / Փոքրիկ Լաբանը դառնում է ավագ եղբայր*
* 1977 — *”Pappa är sjuk”, sa lilla spöket Laban*
* 1978 — *Var är Labolinas Millimina?*
* 1980 — *Glad spökjul*
* 1991 — *Laban och Labolinas jul*
* 1992 — *Sov gott, sa Lilla Spöket Laban*
* 1993 — *Spökpappan i simskolan*
* 2004 — *”Vem är det som låter?” sa spöket Laban*
* 2005 — *”Är det jul nu igen”, sa spöket Laban*

## Պարգևներ
Շարքի առաջին գիրքն 1966 թվականին արժանացել է Էլզա Բեսկովի անվան մրցանակին, որը 1958 թվականից շնորհվել է շվեդական գրադարանային ասոցիացիայի կողմից։

## Քննադատություն
Գրականագետ Քրիստին Հոլբերգը, Սանդբերգի գրքերի հետազոտող, կարծում է, որ չնայած շարքի գրքերի գլխավոր հերոսը ուրվականն է, իրականում այդ գրքերը մի տղայի մասին են, ով հաճախ վախենում է և չի արդարացնում իր հոր սպասելիքները։ Գրքերի հեղինակները կանգնում են երեխայի կողքին՝ ապացուցելով, որ երեխաներն իրավունք ունեն տխրելու, մեծահասակներից այլ կերպ մտածելու և անհատներ են: Միևնույն ժամանակ, փոքր երեխաները պարտավոր չեն համապատասխանել իրենց ծնողների պատկերացումերին։.

## Էկրանավորում
2006-2009 թվականներին Լաբանի մասին գրքերի հիման վրա նկարահանվել է անիմացիոն սերիալ, որը ներառում է չորս եթերաշրջան (յուրաքանչյուրը 6 դրվագ)։

## Ժամանցային արդյունաբերության մեջ
Շվեդական Էրեբրու ամրոցում երեխաների համար հատուկ ծրագիր է առաջարկվում Լաբանի մասնակցությամբ։

## Գրականություն
* 
* 

## Տես նաև
* Փոքրիկ Ուրվականը (1966 թվականի վիպակ)

## Ծանոթագրություններ

## Արտաքին հղումներ
* Կայք՝ նվիրված Լաբանի մասին գրքերին և ֆիլմերին 

Կատեգորիա:20-րդ դարի գրականություն
Կատեգորիա:Մանկական գրականություն